Document ID: 31999D0500

Komisijos sprendimas
1999 m. liepos 1 d.
nustatantis valstybės narės įsipareigotų asignavimų regionams, nepatenkantiems į struktūrinių fondų 1 tikslą, orientacinį paskirstymą pagal žuvininkystės orientavimo finansinį instrumentą (FIFG) 2000-2006 m. laikotarpiu
(pranešta dokumentu Nr. C(1999) 1760)
(1999/500/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. birželio 21 d. Tarybos reglamentą (EB) Nr. 1260/1999, nustatantį bendrąsias nuostatas dėl struktūrinių fondų [1], ypač į jo 7 straipsnio 3 dalies ketvirtą pastraipą,
(1) kadangi Reglamento (EB) Nr. 1260/1999 2 straipsnio 3 dalies pirmoje pastraipoje teigiama, kad FIFG prisideda prie struktūrinių veiksmų žuvininkystės sektoriuje 1 tikslui nepriklausančiuose regionuose;
(2) kadangi Berlyno 1999 m. kovo 24-25 d. Europos Vadovų Tarybos pirmininkavimo išvadų 40 dalyje buvo nustatyta atitinkamiems veiksmams skirta suma 2000-2006 m. laikotarpiu;
(3) kadangi Reglamento (EB) Nr. 1260/1999 7 straipsnio 3 dalies ketvirtoje pastraipoje numatyta, jog Komisija turi taikyti skaidrią tvarką, kad valstybių narių įsipareigoti asignavimai, skirti atitinkamiems veiksmams, būtų orientaciniai suskirstyti; kadangi Komisija tam tikslui skirtą metodą nurodė 1999 m. kovo 18 d. Koreperui įteiktame rašte [2];
(4) kadangi asignavimai turėtų būti suskirstyti pagal šį metodą,
PRIĖMĖ ŠĮ SPRENDIMĄ:
1 straipsnis
Valstybės narės įsipareigotų asignavimų regionams, nepatenkantiems į 1 tikslą, orientacinės sumos pagal žuvininkystės orientavimo finansinį instrumentą 2000-2006 m. laikotarpiu yra nurodytos priede.
2 straipsnis
Šis sprendimas skirtas valstybėms narėms.
Priimta Briuselyje, 1999 m. liepos 1 d.

Labels: 2
15